Alex Britti Alessandro Britti A dizisete ani, el fonda el primo grupo de zènare blues e el taca łaorar inte i łocałi romani e a cołaborar co muzicisti foresti in Itałia, da Louisiana Red a Buddy Miles e Billy Preston, fin a ła tournée eoropea co Rosa King. El suceso 'rente el grando pùblego el riva inte l'istà de'l 1988, co'l só singoło rezbalsa a'l primo posto de łe clasifeghe itałiane. A dir el vero el pùblega el so primo àlbun za inte'l 1992 co'l titoło senplise "Alex Britti" restà scuazi sconosùo, A dovarà pasàr ben 6 ani 'vanti che un novo disco veda el ciaro. Inte l'otobre de'l 1998 el gà publegà l'àlbun , che'l ga vendùo pì tresentomìłe copie. Inte'l 1999 el ze rivà a partesipàr a'l Festival de Sanremo vinsendo inte ła categoria Nove Proposte co ła canson , che calche ano drìo ła ze stà insidesta anca da Mina. Inte'l 2000 el gà publegà el só segondo àlbun. e i so do singołi e ło gà menà da nòvo so'i primi posti de łe clasifeghe. Inte'l 2001 el gà partesipà da novo al Festival de Sanremo co , che se gà clasifegà al sètemo posto. El 5 zenaro 2002 el ze infrà i super ospiti so Rai Uno de'l programa , ła Curcuma dei putełi vìteme de łe guère e de'l tarorizmo, prezentà da Mara Venier e produzesto da Ruggero Pegna e "Far Film", co el Patrosinio de l'Alto Comisariato de łe Nasion Unìe par i Refuziài. Inte'l 2003 el torna a'l festival co . Po' el gà publegà el só terso àlbun "3" che'l contien anca i só ùnjołi, e . Inte'l 2005 el gà publegà so cuarto àlbun da'l titoło "Festa", dove che A ze prezente tre canson conponeste in cołaborasion co Maurizio Costanzo. Da l'àlbun ze stài estraesti tre singołi: "Prendere O Lasciare", "Festa" e "Quanto Ti Amo". Inte'l 2006 el ze tornà a'l Festival de Sanremo co " Solo co te", clasifegandose terso inte ła categoria òmeni. Inte'l steso ano da ła cołaborasion co Edoardo Bennato nase el doto "Notte di mezza estate" cołaborasion che ła porta i do a ziràr tuta Itałia co un tour che łi gà visti ezibirse insieme. El 29 setenbre 2007 el ga rezistrà inte i studi de Mtv Itàlia el segondo MTV unplugged italian de ła storia: el conserto che'l rivizita i conseti de'l ghitarista in varsion acùstega patòca, el ze venjesto fora el 1° febraro 2008, in un cofaneto a preso spesiałe Cd+Dvd e, inazonta, za el ze stà trazmetesto so' Mtv el 28 zenaro 2008. Inte'l conserto ze za prezente anca un brano za de l'àlbun La vasca. , primo singoło estraesto da l'àlbun ze stà trazmetesto da łe radio e da Mtv steso a partir da zenaro 2008. Da'l segondo MTV Unplugged itałian ze stà estraesto anca un novo singoło Favole. Inte'l só grupo in 'st'ùltemo łaoro: Luca Scorziello a łe parcusion, Stefano Sastro al piano, Luca Trolli a ła bataria, Emanuele Brignola al contrabaso, Monica Hill e Gabriella Scalise a łe voze, Hugo Tempesta al mixer. Inte'l 2009 el ga sonà ła ghitara inte l'ùltemo disco de Claudio Baglioni "Q.P.G.A" inte ła ła canson "Piazza del Popolo". El 25 setenbre 2009 A ze venjùo so'l marcà el singoło "Piove", seguìo, el novenbre, da l'insìda de'l novo àlbun de inediti intitołà 23. Spartìse infati co łù questa nova aventura discografica "mostri sacri" cofà el basista Darryl Jones , el baterista Paco Sery , el sasofonista Bob Franceschini e l'arpista Cecilia Chailly .